# Sándor György; Giora Sharon

(Kaposvár, 1949– ): énekes, rendező. A bp.-i Operaház gyermekkórusában énekelt. Kisebb szerepeket kapott a Traviatában, a Rigolettóban és A varázsfuvolában. 1964-ben Izraelben telepedett le, ahol először Haifán lépett színpadra. 1969-ben az Izraeli Opera szerződtette zenei karakterszerepekre. Csatlakozott az Izraeli Magyar Színházhoz is, ahol éveken át énekes bonviván szerepkörben lépett fel. 1980-ban Kaliforniába költözött, ahol kántorként működik. F.Sz. Szu Csong (Lehár F.: A mosoly országa); Tom (Jacobi V.: Leányvásár); Nagyherceg (Jacobi V.: Sybill); Frank (Shaw: Warrenné mestersége); Higgins professzor (Lerner–Loewe: My Fair Lady). F.R. Lerner–Loewe: My Fair Lady; Kálmán I.: A csárdáskirálynő; Kálmán I.: Marica grófnő.