# Benei Katalin

(Bp., 1955. márc. 4.– ): énekesnő (mezzoszoprán). Tanulmányait a Zak-n Révhegyi Ferencné és dr. Sipos Jenő irányításával folytatta. 1979-től a Pécsi Nemzeti Színház magánénekese. 1982-ben különdíjat nyert Bécsben a Belvedere Énekversenyen. A Budapesti Madrigálkórussal számos európai országban fellépett, és vendégszerepelt a Bayreuthi Ünnepi Játékok Kórusában. F.Sz. Rosina (Rossini: A sevillai borbély); Azucena (Verdi: A trubadúr); Judit (Bartók B.: A kékszakállú herceg vára).