# Godányi Zoltán

(Szabadka, 1919. okt. 10.– ): színész. Színészcsalád tagja, apósa Garay Béla színész, rend. A szabadkai polgári iskola elvégzése után 1945–46-ban a Szabadkai Népszínház színészképző stúdiójában szerzett képesítést. 1946-tól 1979-ig – nyugdíjba vonulásáig – a Szabadkai Népszínház m. társ.-ának volt tagja. Több műfajban és stílusban sikeres alakításokat nyújtott. F.Sz. Ligurio (Machiavelli: Mandragóra); Gremio (Sh.: A makrancos hölgy); Lysander (Sh.: Szentivánéji álom); Bóni gróf (Kálmán I.: A csárdáskirálynő); Robert Caplen (Priestley: Veszélyes forduló); Mikhál bán (Katona J.: Bánk bán).