# Barta Lajos

(Kistapolca, 1878. okt. 20.–Bp., 1964. okt. 18.): író, újságíró. Pécsett jogot hallgatott, 1900-tól Bp.-en bölcsészetet. 1904-ben tanulmányait félbehagyta, s Pécsett, 1907-től Kassán volt lapszerkesztő. 1910-ben Bp.-en a Világ c. lapnál dolgozott. 1919-ben az írói direktórium tagja volt. 1920-ban emigrált. Először Bécsben és Berlinben, 1934-től Pozsonyban, 1939–1945 között Londonban élt. 1946-ban hazatért. Első drámáját 1911-ben a Magyar Színházban mutatták be. 1920-ban Berlinben a Proletarisches Theaterben is színre vitték egy művét. 1956-ban Kossuth-díjat kapott. Drámái: Parasztok (1911); Tavaszi mámor (1912); Szerelem (1916); Zsuzsi (1916); Örvény (1919); A sötét ház (1919); Russlands Tag (1920).