# Zsadon Andrea

(Debrecen, 1946. okt. 18.– ): színésznő, énekesnő. A Zak énektanszakán végzett. 1971-ben a kecskeméti Katona József Színházhoz szerződött. 1972–1975 között Debrecenben és Szegeden játszott prózát, operát, operettet. 1975 óta a Fővárosi Operettszínház magánénekese. 1981-től rendszeresen vendégszerepel Ausztriában, Németországban, fellépett az USA-ban és Japánban. Jászai Mari-díjas (1987). F.Sz. Manon (Puccini); Nedda (Leoncavallo: Bajazzók); Grófné (Mozart: Figaro házassága); Marica (Kálmán I.: Marica grófnő); Sylvia (Kálmán I.: A csárdáskirálynő); Rosalinda, Adél (ifj. J. Strauss: A denevér); Viktória (Ábrahám P.); Liza (Lehár F.: A mosoly országa); Lebstück Mária (Huszka J.: Mária főhadnagy).