# Szász Károly

(Hódmezővásárhely, 1919. aug. 4.–Balatonfüred, 1978. dec. 8.): rendező. Egyetemi hallgatóként vett részt a Szegedi Egyetemi Ifjúság Színjátszó Társaságának munkájában, és a nevezetes – ifj. Horváth István által rendezett – Hamlet-előadás címszerepét játszotta 1941-ben. Bölcsészeti tanulmányai után újságíró és kritikus volt, tényleges színházi működése 1959-ben kezdődött, amikor a debreceni Csokonai Színház szerződtette rend.-ként. Itt dolgozott 1964-ig, majd a Szegedi Nemzeti Színházban rendezett 1971-ig. Utána felváltva volt Debrecenben és Szegeden, míg 1977-ben a Szegedi Nemzeti Színháztól vonult nyugállományba. F.R. Darvas J.: Kormos ég; Rozov: Boldogság, merre vagy?; Molière: A tudós nők; Heltai J.: A néma levente; Hugo: A királyasszony lovagja; Molnár F:: A doktor úr; Gáspár M.: Hamletnek nincs igaza; Tabi L.: Esküvő; Hervé: Nebáncsvirág; Shaw: Tanner John házassága; Lehár F.: A mosoly országa, Luxemburg grófja; Huszka J.: Lili bárónő; Vörösmarty M.: Czillei és a Hunyadiak; Jacobi V.: Sybill; Ábrahám P.: Bál a Savoyban; Dobozy I.: Holnap folytatjuk; Schönthan: A szabin nők elrablása.