# Aggházy Melinda

(Bp., 1891. aug. 1.–Bp., 1970. aug. 14.): színésznő. Rákosi Szidi színiiskoláját végezte el. 1916–17-ben Pozsonyban, 1918–1920 között Nagyváradon, 1921–22-ben Kolozsvárott, 1923–24-ben ismét Pozsonyban, 1926–27-ben újra Nagyváradon játszott. Primadonnaszerepeket alakított. F.Sz. Heléna (Nedbal: Lengyelvér); Suzuki (Puccini: Pillangókisasszony); Wander Lov Gonda (Fall: Az elvált asszony); Helén (Szirmai A.: Gróf Rinaldo); Gábor diák (Martos F.: Gül Baba).