# Toszó Ilona

(Marosvásárhely, 1944. aug. 18.– ): színésznő. A marosvásárhelyi Szentgyörgyi István Színművészeti Intézetben végzett 1966-ban. Három évig a marosvásárhelyi színház tagja volt, 1969-ben átszerződött Kolozsvárra. Főként lírai szerepeket játszott, de gyakran szerepelt irodalmi esteken, a rádióban és a televízióban. Kolozsvártól egy hangulatos gyermekműsorral, a Csiri-birivel búcsúzott, amelynek nemcsak női főszereplője, hanem összeállítója és rend.-je is volt. Áttelepült Mo.-ra, és búcsút vett a színpadtól. F.Sz. Juli (Molnár F.: Liliom); Helga (Zorin: Varsói melódia); Tarnóczy Sára (Kemény Zs.–Csávosy Gy.: Özvegy és leánya); Szúzia (Sütő A.: A szúzai menyegző).