# Marton Géza

(Kótaj, 1880. okt. 28.–?): karmester, zeneszerző. 1900 végén Kassán mutatkozott be, 1906-ban a Király Színházhoz szerződött, ahol vezető karmester, majd a Városi Színházban, 1924-től a Fővárosi Operettszínházban, 1928-tól a Magyar Színházban vezényelt. Egy év múlva a Belvárosi Színház zenei vezetője volt. Daljátékokat, operettet, revüzenét komponált. F.M. Petrarca szerelme (1915); Szilveszter (1920); Nézze meg az ember! (1926); Naplopó (1929).