# Szemes Mari

(Sasvár, 1932. máj. 7.–Bp., 1988. dec. 10.): színésznő. A SzAk elvégzése után 1952-ben a Szegedi Nemzeti Színházhoz szerződött. 1954-ben a Petőfi, 1955-től a József Attila Színház, 1984-től haláláig a Nemzeti Színház művésznője volt. Tragédiákban és vj.-okban is jól érvényesült színes egyénisége, tehetsége. Kossuth-díjas (1985), Jászai Mari-díjas (1960, 1970), érdemes (1973) és kiváló művész (1979). F.Sz. Canina (Jonson: Volpone); Kata (Sh.: A makrancos hölgy); Pólika (Móricz Zs.: Nem élhetek muzsikaszó nélkül); Elizabeth (Miller: A salemi boszorkányok); Jászóné, Deák Médeia (Göncz Á.: Magyar Médeia); Peacockné (Brecht–Weill: Koldusopera); Lovasné (Csurka I.: Nagytakarítás); Pék Mária (Fejes E.: Rozsdatemető); Dajka (Sh.: Rómeó és Júlia); Gondos Eszter (Tamási Á.: Énekes madár).

SZEMES MARI – Dajka (Sh.: Rómeó és Júlia)