# Jurik Ica

(Szeged, 1911. aug. 12.–Bp., 1986. ápr. 2.): színésznő. Az Országos Színészegyesület diplomáját 1931-ben kapta meg. 1931–32-ben Győrbe szerződött, onnan Debrecenbe került. 1933–34-ben Szegeden volt primadonna, majd 1934-től 1936-ig a Király Színház tagja volt. 1935-ben fellépett a Városi és az Andrássy úti Színházban is. 1936–1938 között Debrecenben játszott, a következő évadban ismét Szegedre szerződött. 1945-ben férjhez ment, ezután az Ifjúsági, majd a Thália Színházban játszott 1969-ig. Tánctudása mellett kellemes orgánuma és vonzó egyénisége is jól hatott a színpadon. Joggal vált népszerű művésszé. F.Sz. Éva (Hajdú J.: Félórás feleség); Ilona (Paksy J.: Szépségkirálynő).