# Podmaniczky József, br.

(?, 1756. júl. 29.–Pest, 1823. máj. 11.): színházvezető, mecénás. Helytartótanácsos, 1793–1796 között az első, pest-budai m. színtárs.-nak delegált főig.-ja volt. A pártolás nehézségein és az egy. belső egyenetlenségein azonban nem tudott úrrá lenni. 1794. júl.-ban a nagykárolyi nyilatkozat egyik aláírója, amely 400 000 Ft tőke biztosításával tervezte a Nemzeti Színház létrehozását. 1802-től Bács-Bodrog vármegye főispánja, 1815–17-ben Párizsban Ausztria megbízottja a hadisarcbizottságban. Liszt Ferenc pártfogója is volt.