# Kovács Pál

(Bp., 1943. júl. 6.– ): színész. 1957-ben érkezett Argentínába. Színitanulmányok nélkül is sikerrel kapcsolódott be a Hajmássy-féle Magyar Színjátszó Társaság munkájába. Jó megjelenése mellett tehetsége különösen parasztszerepekben érvényesült. Józsi szerepét játszotta Bókay János Hazudj nekem c. darabjában. Az 1968–69-ben működött Buenos Aires-i Új Magyar Színháznak is tagja volt. Fellépett Zilahy Lajos Tábornok, Móricz Zsigmond Sári bíró, Jókai Mór És mégis mozog a föld c. drámájában.