# Ernyi Mihály; Ernst

(?, 1770–Debrecen, 1820.): énekes-színész, színigazgató, drámaíró és -fordító. 1793–1796 között a pest-budai, első m. színtárs. tagja. Pályáját Erdélyben kezdte, a kolozsvári egy.-tel lépett fel Debrecenben, Nagyváradon és Szegeden. Wesselényi Miklós megbízásából volt pénzszedő és ig. is. Az 1806-ban Mo.-ra érkezett társ. tagja volt, játszott Pesten is. 1808-ban visszatért Kolozsvárra, de még abban az évben Debrecenbe költözött, így pályájának utolsó szakasza Debrecen és Nagyvárad színészetéhez kötődött. Fiatal szerelmeseket játszott, képzett tenorhangja révén az énekesjátékokban is ezt a szerepkört töltötte be. Erdélyben komikusi feladatokat és karakterszerepeket is vállalt. Közel félszáz drámát és szövegkönyvet fordított németből, amelyek évtizedekig a vándorszínészet műsorán maradtak. F.Sz. Zalánfi (Dugonics A.–Soós M.: A megszomorított ártatlanság); Kisbráhmin (Lemièrre: Lanassza); Bodnár Ferenc (Kotzebue: A szerelem gyermeke); Tsukli (Hafner–Chudy J.: Pikkó herceg és Jutka Perzsi); Pedrillo (Kotzebue: A formenterai remete); Bohó Misi (Schröder); Hurbos Firi (Kotzebue: A nagy zűrzavar).