# Nagy Mihály; Poleretzky

(Kolozsvár, 1826–Baja, 1879. nov. 4.): színész, igazgató. Felesége Jirausek Polixenia. 1848–49-ben honvédszázados volt. 1852-ben Havi Mihály–Szabó József társ.-ánál tűnt fel. 1856-ban Gyulainál (Kolozsvár, Torsa, Marosvásárhely) szerepelt. Igazgatóként az 1850-es évektől bejárta Erdély szinte valamennyi városát. 1861-ben Kolozsváron is működött. Főbb városok, ahol megfordult társulatával: Gyergyószentmiklós, Székelyudvarhely, Kézdivásárhely; Brassó, Sepsiszentgyörgy, Kovászna, Élesd, Zsibó, Zilah, Bánfihunyad, Székelyhíd, Baja, Csíkszereda, Szamosújvár, Erzsébetváros stb.