# Egressyné Szentpétery Zsuzsanna

(Gyüre, 1816– Bp., 1888. ápr. 13.): színésznő. Szentpétery Zsigmond húga. 1829-ben Kassán lépett színpadra. 1831-ben itt lett Egressy Gábor felesége, és itt játszott epizódszerepeket 1835-ig. 1835–37-ben a budai Várszínház, 1837–1857 között megszakításokkal a Nemzeti Színház segédszínésznője és az operakórus tagja. Ezután nyugdíjba vonult. Inkább szépsége és családi környezete, mintsem tehetsége vitte a pályára, jobbára férje kedvéért szerződtették. F.Sz. Berta (Rossini: A szevillai borbély); Feodora (Kotzebue: Gróf Benyovszky); Trézsi (Lebrün: Elevenholt házaspár).