# Nagykovácsi Ilona

(Járokszállás, ?– ): előadóművésznő. Artistaként kezdte pályáját, énekelni tanult, majd elvégezte Rákosi Szidi Színiiskoláját. A Royal Orfeumhoz szerződött, ahol Békeffi László, Vadnay László darabjaiban játszott. Első igazi sikere Losonczy Dezső–Szenes Andor Egy kis tüzet kérek c. és Losonczy Dezső–Várnai Zseni Ezüstróka c. sanzonja volt. 1933 őszén az Andrássy úti Színház, 1934 őszétől a Terézkörúti Színpad tagja, ahol 1936-tól Ady-dalokat is énekelt Kurucz János megzenésítéséban. A 40-es évektől gyakran szerepelt a rádióban, Polgár Tibor zeneszerző-karmester irányításával, aki második férje lett. 1941-ben játszott a Madách Színházban. A Zak-n, a Vigadóban koncerteket adott. 1944. márc. 19. után nem lépett színpadra. 1945 után tagja a Pódium Kabarénak, 1954-ben a Vidám Színpadnak, majd kávéházakban énekelt. Jelenleg Torontóban él, ott jelent meg Fény és árnyék c. önéletrajza (Toronto, 1982).