# Pál Tamás

(Gyula, 1937. júl. 16.– ): karmester. Tanulmányait a Zak-n karmesterképző és zeneszerzés szakon végezte 1956-tól 1965-ig, Viski János és Kórodi András tanítványaként. 1960–1975 között az Operaház korrepetitora, majd karmestere. 1975-től 1983-ig a Szegedi Nemzeti Színház és Szimfonikus Zenekar zeneig.-ja, majd a színház ig.-ja lett. 1983–85-ben az Operaház karmestere, 1986–1989 között a Budapesti Művészeti Hetek és a Szabadtéri Színpadok Igazgatósága főzeneig.-ja. 1989-tól a szegedi Szimfonikus Zenekar műv. vez.-je. 1989-től a szegedi Szimfonikus Zenekar műv. vez.-je. Vendégszerepelt rangos európai operafesztiválokon és számos európai országban. Több opera lemezfelvétele készült vezényletével. Liszt Ferenc-díjas (1975).