# takarás (színpadi)

a nézőtéri látási viszonyoktól függően a színpadtér falait elrejtő függönyök vagy paravánok. Oldalt panorámafüggönyök, felül takaróredőnyök (szuffiták), a színpadnyílás környezetében a világítási tornyokra és a hídra szerelt takaróelemek akadályozzák meg, hogy a nem kívánt színpadrészek a nézők számára láthatók legyenek. A takarások általában fényelnyelő fekete bársonyból vagy szürke, nem fényes textíliából készülnek, ha szükséges, a fényáteresztést akadályozó béléssel.