# Völgyi József; Oroszi

(?–Kecskemét, 1917. jan. 8.): színész, igazgató. 1868 nyarán szerepelt először színpadon. Csóka Sándor társ.-ának kedvelt tenoristája, apa- és jellem-színésze lett. 1885-ben igazgatásba kezdett, s leginkább az erdélyi városokat látogatta társ.-ával. 1890-től ismét színészként működött, kisebb együttesek tagjaként. 1906-ban vonult nyugállományba. Felesége Kocsis Eszter színésznő volt. Fia, ifj. O. Völgyi József szintén színész és ig. volt. (?–Kecskemét, 1915. dec. 14.). F.Sz. Pennás Muki (Csepreghy F.: Piros bugyelláris); Báró Torday (Kneifer: Sátán leánya); Godefrey (Sardou: Dóra); Delille (Belot: A 47-ik cikk); Godefrey (Sardou: Dóra).

M.A. 1870–77: Csóka Sándor; 1877–80: Némethyné; 1878: Szabó Antal; 1880–81: Lászy Vilmos; 1881–82: Csóka Sándor; 1882: Nyéki János; 1882–83: Bényei István; 1883–84: Szilágyi Béla; 1884–85: Homokay László; 1890–92: Gerőffy Andor; 1892–93: Gáspár Jenő; 1893–94: Beke Gyula; 1894–95: Zoltán–Kömley Gyula; 1895–97: Balogh Árpád; 1897–98: Monori Sándor; 1898: Bokody Antal; 1898–99: Báródy Károly; 1899: Bácskay Mihály; 1899–1906: Báródy Károly. Igazgatóként: 1885–86: Abrudbánya; 1886–87: Gyergyószentmiklós; 1887–88: Csíkszereda; 1888–89: Székelyudvarhely; 1889–90: Hajdúdorog.