# Kovács József, D.

(Bp., 1911. ápr. 21.–Bp., 1980. dec. 12.): színész. Pályáját 1930-ban vidéken kezdte. 1936–37-ben Debrecenben, 1937–1939 között Szegeden volt, majd 1939–40-ben a Fővárosi Operettszínház szerződtette. 1945 után Pécsett játszott, majd 1953-ban és 1963–64-ben az Állami Déryné Színház, 1955-től 1970-ig a győri Kisfaludy Színház tagja volt, közben 1964–65-ben a Pécsi Nemzeti és a Thália Színházban is fellépett. F.Sz. Mikhál bán (Katona J.: Bánk bán); Pickering (Shaw: Pygmalion); Csumakov (Dunajevszkij: Fehér akácok); Simonich báró (Huszka J.: Mária Főhadnagy).