# Iványi József

(Bp., 1926. okt. 5.–Szolnok, 1979. dec. 15.): 1950-től A Magyar Néphadsereg Színházában (később Vígszínház) lépett fel ösztöndíjasként. 1955-ben végezte el a SzAk-t, majd a Békés Megyei Jókai Színházhoz szerződött. 1956-tól a szolnoki Szigligeti és a Pécsi Nemzeti Színházban játszott. 1966-tól a Gyulai Szabadtéri Kamaraszínház tagja volt. 1970-ben a Szegedi Nemzeti Színházhoz szerződött. 1975-től haláláig ismét a szolnoki Szigligeti Színház tagja volt. Elsősorban az ember érdekelte, hibáival együtt. Jászai Mari-díjas (1964), érdemes művész (1972). F.Sz. Bánk bán, Petur bán (Katona J.: Bánk bán); Othello (Sh.); Liliom (Molnár F.); Ill (Dürrenmatt: Az öreg hölgy látogatása).