# Ormay Ferenc

(Nyitra, 1835–Bp., 1876. jan. 5.): énekes (bariton), műfordító. 1858. aug. 5-én a Nemzeti Színház színpadán lépett fel először, ahol két évig játszott. Ezután a kolozsvári színház, majd 1862-től a Nemzeti Színház tagja. Prózai szerepeket is alakított, de dalénekesként is elismert volt. Erkel Ferenc Brankovics György c. operájának szövegét Odry Lehellel együtt írta. 1866-tól számos operát az ő fordításában mutattak be – Meyerbeer: Az afrikai nő, Weber: A bűvös vadász, Wagner: Lohengrin, Gounod: Faust, Flotow: Az árny, Gounod: Rómeó és Júlia, Thomas: Mignon, Verdi: Aida, Auber: A kőműves –, némelyik évtizedekig az ő fordításában maradt a repertoáron. F.Sz. Alfonso (Donizetti: Lucrezia Borgia); Gara nádor (Erkel F.: Hunyadi László); Gaveston (Boieldieu: A fehér asszony).