# Gór Nagy Mária

(Cegléd, 1947. máj. 3.– ): színésznő, színészpedagógus. 1969-ben végezte el a SzAk színész szakát, majd egy évadra a Nemzeti Színházhoz szerződött. 1970-től a Thália Színház tagja. Markáns vonásokkal hitelesíti jellemszerepeit. 1986-tól a Gór Nagy Színitanoda alapítója, mely az ifjú színésztehetségek gondozásával foglalkozik. F.Sz. Adelaide (Dosztojevszkij–Tovsztogonov: A félkegyelmű); Izidóra (Katona J.: Bánk bán); Őzike (Lennon–McCartney–Munkácsi M.: Mindhalálig Beatles); Catherine (Vian: Mindenkit megnyúzunk); Ruth Kelly (Chase: Barátom, Harvey).