# Csere László

(?, 1958. aug. 2.– ): színész. 1980-ban a SzAk elvégzése után a Fővárosi Operettszínházhoz szerződött. Kivételesen stílusos tánctudása színészi alakítókészséggel párosul, s így komikusi szerepköre a jellemszínészével bővül ki. F.Sz. Bóni gróf (Kálmán I.: A csárdáskirálynő); Musztafa bej (Ábrahám P.: Bál a Savoyban); Floridor (Hervé: Nebáncsvirág); Mendel (Bock: Hegedűs a háztetőn); Jancsi (Ábrahám P.: Viktória); Pixi gróf (Szirmai A.: Mágnás Miska); Jacob (Herman: Őrült nők ketrece).