# Csala Zsuzsa

(Bp., 1933. júl. 9.– ): színésznő. 1954–55-ben az Állami Déryné Színház tagja, majd egy évig az egri Gárdonyi Géza Színházban játszott. 1960 óta a Vidám Színpad törzstagja. Kiváló komika, aki remek temperamentummal, derűs kedéllyel, egyéni ízekkel oldja meg feladatait, legyen az kabaréfigura, vagy prózai vígjáték karakterszerepe. Többször szerepelt filmekben és gyakran fellép a televízióban is. 1974-ben Jászai Mari-díjat, 1986-ban érdemes művész kitüntetést kapott. F.Sz. Dundina (Katajev–Aldobolyi N. Gy.: Bolond vasárnap); Marie (Praxy: Hölgyeim, elég volt); Mariska (Görgey G.: Huzatos ház).