# Színház

(1945. aug. 15.–1948. aug. 10.): Budapesten megjelent képes színházi és filmhetilap, a Magyar Színészek Szabad Szakszervezetének lapja. Szerkesztői Staud Géza, Deák Zoltán, Dékán Sándor voltak. Kritikái és filmszemléi mellett novellákat is közölt. Hírt adott Mo. és Európa színházi, és ezzel kapcsolatban politikai életéről, riportjaiban nemcsak színművészeket, hanem politikusokat, közéleti személyiségeket is bemutatott.