# Mátyás Mária

(Hajdúdorog, 1924. szept. 23.– ): énekesnő (szoprán). Tanulmányait Hoór-Tempis Erzsébet, Palotai Árpád, Budanovits Mária, majd Rómában Manfredo Polverosi tanítványaként végezte. 1946-ban debütált az Operaházban, amelynek 1945-től 1980-ig volt magánénekese. Pályája kezdetén koloratúrszoprán szerepkörben énekelt, majd áttért a lírai szerepekre. Később a vezető drámai szoprán szólamokat is nagy sikerrel énekelte. Egyike volt a társ. legsokoldalúbb vezető szopránjainak. Jelentős részt vállalt kortárs m. operák (Petrovics Emil, Farkas Ferenc) bemutatásában. Repertoárján szerepelt valamennyi Erkel-opera női főszerepe. Hangjának vivőerejével és kifejezőkészségével, valamint színészileg árnyalt alakításaival mind a m., mind a nemzetközi operaszínpadon rendkívüli sikersorozatot ért el. Rendszeresen vendégszerepelt Európa csaknam valamennyi nagyvárosában. Kossuth-díjas (1953), érdemes (1959), és kiváló művész (1975). F.Sz. Pamina (Mozart: A varázsfuvola); Konstanza (Mozart: Szöktetés a szerájból); Violetta (Verdi: Traviata); Margit (Gounod: Faust); Desdemona (Verdi: Othello); Tosca (Puccini); Katyerina Izmajlova (Sosztakovics); Senta (Wagner: A bolygó hollandi); Örzse (Kodály Z.: Háry János).

MÁTYÁS MÁRIA