# Mészöly Dezső

(Bp., 1918. aug. 27.– ): költő, műfordító, dramaturg. A Református Teológiai Akadémián szerzett diplomát 1940-ben. Tanult a kolozsvári egyetemen, a Képzőművészeti Főiskola festő szakán. 1940–1943 között Párizsban folytatott irodalmi és színházi tanulmányokat. 1946–1948 között a Nemzeti Színház lektora, 1948–1958 között a Madách Színház dramaturgja volt. 1964–1978 között a televízió munkatársaként dolgozott. A SzAk dramaturg tanszakán is tanított, 1987-től a Magyar Shakespeare- és Molière-tanulmányai és -fordításai kiemelkedő jelentőségűek. József Attila-díjas (1953). F.M. Legenda a dicsőséges feltámadásról (színművek, 1965); Shakespeare új tükörben (1972); Molière műhelyében (1980); Századok Színháza (1982); Új Magyar Shakespeare (1983).