# Berger Gyula

(Bp., 1958. ápr. 30.– ): táncos, koreográfus, pedagógus. Amatőr, majd hivatásos néptáncegy.-ek tagjaként ismerkedett meg a néptánccal és a klasszikus balettel, de érdeklődése korán a modern tánc kifejezési formái felé fordult. Külföldi, majd hazai kurzusokon sajátította el a különféle modern tánctechnikákat – elsősorban a Limón-technika ösztönözte –, amelyek ötvözetéből sajátos táncnyelvet alakított ki. 1982-től pedagógiai munkát is végez, 1984-ben pedig megalapította saját, független modern táncegyüttesét, a Berger Együttest. F.K. Synchro System (1987); Simogatás (1992). – Ir. Péter M.: Új szinkronitás (Fordulatok, 1992).