# Orsovszky István

(Pécs, 1933. aug. 10.– ): táncos, koreográfus. Pályáját amatőr táncosként kezdte a pécsi Mecsek Együttesnél 1952–57-ben. Hivatásos előadóként a Duna Művészegyüttesnél 1957–59-ben, majd a Budapest Táncegyüttesnél 1961–62-ben számos szólószerepben lépett fel. Párhuzamosan koreografálni kezdett a Zala Táncegyüttesnél, melynek 1959–1989 között műv.-i vez.-je is volt. Műveire többnyire a néptánc értelmező – pl. pszichologizáló – alkalmazása a jellemző. Az 1970-es évektől német és olasz szakfórumok munkatársa. 1965-től a Zalai Kamaratánc Fesztivál szervezője.