# Lelkes Gábor; Siebig

(Arad, 1929. nov. 28.– ): színész. 1946–49-ben három évet végzett a kolozsvári Magyar Művészeti Intézetben. Másodéves korában alkalmazta a kolozsvári Állami Magyar Színház. 1950–1958 között a sepsiszentgyörgyi Állami Magyar Színház tagja volt. 1958-ban megvált a színháztól, és Aradra költözött. Újabban az aradi Periszkóp Színpadon játszik és rendez. Karakter- és epizódszerepeket alakított. F.Sz. Jelle (Heijermans: Remény); Rimay (Sombori S.: Balassi); Bratu (Baranga: Kerge birka); Főherceg (Kálmán I.: A csárdáskirálynő).