# rögtönzés, extemporizálás, improvizáció

a színészi játék egyik formája, amikor a játszott alaknak és helyzetnek megfelelő szöveget és akciót az előadások során maga a színész alkotja meg. A rögtönzés önálló színjátéktípust is alkothat, ilyen pl. a commedia dell’arte. A 18. sz., a polgári színjátszás létrejötte óta a rögtönzés többnyire tiltott játékmóddá vált, amely így a vásári-népszínházi produkciókba, az operettek és bohózatok → nota benéibe szorult vissza.