# Gáspár Imola

(Nyujtód, 1955. júl. 12.– ): színésznő. 1979-ben végzett a marosvásárhelyi Szentgyörgyi István Színművészeti Intézetben. A sepsiszentgyörgyi Állami Magyar Színházhoz szerződött, 1981–1987 között a temesvári Állami Magyar, 1987 őszétől a marosvásárhelyi Nemzeti Színház tagja. Gazdag érzelemvilága lírai és karakterszerepek megelevenítésére egyaránt alkalmassá teszi. F.Sz. Lady Milford (Schiller: Ármány és szerelem); Násztya (Gorkij: Éjjeli menedékhely); Ilona királynő (Székely J.: Vak Béla); Pilar Ternera (García Márquez: Száz év magány).