# Lázár Erzsébet

(Nagyszeben, 1932. nov. 21.– ): színésznő. 1951-ben végzett a marosvásárhelyi Szentgyörgyi István Színművészeti Intézetben. Öt évig a sepsiszentgyörgyi, 1956–1960 között a nagyváradi, 1960-tól 1988. febr. 1-jéig, nyugdíjazásáig, a kolozsvári Állami Magyar Színház művésznője volt. Ifjúkori lírai szerepek után karakterfigurákat alakított. F.Sz. Mirandolina (Goldoni: A fogadósné); Abigail (Scribe: Egy pohár víz); Csipike (Fodor S.); Zamfira (Kiritescu: Szarkafészek).