# Ropog József

(Szádalmás, 1944. ápr. 16.– ): színész. 1963-tól a komáromi Magyar Területi Színház egyik vezető színésze. Ösztönös kifejezőeszközökre épülő színészete fokozatosan érlelődött az igényes és differenciált figurák alakításáig. Szuggesztivitás és emocionális robbanékonyság jellemzi. F.Sz. Tybalt (Sh.: Rómeó és Júlia); Ádám (Madách I.: Az ember tragédiája); Fatia Negria (Jókai M.: Szegény gazdagok); Bánk bán (Katona J.); Vronszkij (Tolsztoj: Anna Karenina); Tomori Pál (Háy Gy.: Mohács).