# Bárdy Gabi, Z.

(Újpest, 1876. okt. 7.–Bp., 1965. jún. 18.): színésznő. Pályáját 1893-ban a Népszínházban kezdte; 1901–02-ben Kolozsvárott szerepelt, majd 1902-től ismét a Népszínházban lépett színpadra. 1903-ban Bécsben is bemutatkozott. A Népszínházban 1904-ben még fellépett. 1906 őszén – rövid ideig – Pécsett játszott. Primadonnaszerepeket is alakított. F.Sz. Birike (Gerő K.: Próbaházasság); Saratya (ifj. Bokor J.: A kis alamuszi); Pauline (Offenbach: Párizsi élet); Annie (Thomas: Charley nénje).