# Molnár László

(Bp., 1944. nov. 14.– ): karmester. 1959-től 1963-ig a Bartók Béla Zeneművészeti Szakközépiskola hegedű és zeneszerzés szakát végezte Katona Béla és Sugár Rezső vezetésével. 1971-ben szerzett diplomát a Zak zeneszerzés szakán Farkas Ferenc növendékeként. 1968-tól 1972-ig különféle munkaköröket töltött be Szolnokon (pl.: a városi önkormányzat Bartók Kamarakórusának karnagya). 1972 óta a Bessenyei György Tanárképző Főiskola adjunktusa, a Szegedi Nemzeti Színház karig.-ja, karmestere.