# Máhr Nándor

(?–Bp., 1922. nov. 9.): színész. Iskoláit abbahagyva, anyai örökségével Pestre jött. Bálint Dezső leszerződtette 1907-ben a Fővárosi Cabaret Bonbonnière-hez, ahol első szerepe Guthi Soma Szövetkezet c. jelenetében volt. Hamarosan erőteljes karakterszínész, remek konferanszié vált belőle. 1908-ban Nagy Endre átvitte Modern Színpad Kabaréjába, ahol 1913-ig minden műsorban szerepelt jól sikerült Tisza István-paródiájával. Az ő Tisza István-maszkja és alakítása találkozott a színpadon Boross Géza Lukács László-karikatúrájával. Amikor Nagy Endre megvált a kabarétól, Máhr Nándor lemondott a színpadi pályáról.