# Fülöp Zsigmond

(Miskolc, 1935. máj. 5.– ): a SzAk elvégzése után 1958-tól a Pécsi Nemzeti Színházban, majd 1962-től 1971-ig a Nemzeti Színházban játszott, 1971-től a József Attila, ill. 1980-tól a Várszínház tagja volt, majd 1984-ben visszaszerződött a Nemzeti Színházba. Alkati adottságai, jó megjelenése és kellemes hangja miatt modern és klasszikus darabokban egyaránt játszott hősszerepeket, később karakteralakításokkal is gazdagította repertoárját. 1971-ben Jászai Mari-díjat, 1984-ben érdemes művész kitüntetést kapott. Több sikeres m. filmben játszott. F.Sz. Frank (Shaw: Warrenné mestersége); Gábor (Sarkadi I.: Elveszett paradicsom); Rómeó (Sh.: Rómeó és Júlia); Almaviva (Beaumarchais: Figaro házassága); Cyrano (Rostand: Cyrano de Bergerac); Bicska Maxi (Brecht–Weill: Koldusopera); Cléante (Molière: A fösvény); Dorante (Molière: Az úrhatnám polgár).

FÜLÖP ZSIGMOND – Escalus
(Sh.: Rómeó és Júlia)