# Becsky Andor

(Sárközújlak, 1898. febr. 28.–Bp., 1978. okt. 29.): színházszervező, irodalomtörténész. Pályáját Kolozsvárott kezdte, ahol a 20-as években munkásszínjátszó csoportot vezetett. 1930-ban Szentimrei Jenővel együtt megszervezte a kolozsvári Stúdió munkásszínpadot, ahol az ő rendezésében mutatták be Órák a halál előtt c. avantgárd színművét. 1932-ben emigrációba kényszerült, Bécsben, Párizsban élt, majd Németországból való kiutasítása után Bp.-en telepedett le. Tevékeny részt vállalt az 1937-ben megalakult Független Színpad vezetésében. 1946–1948 között a Madách Színház irodalmi titkára volt. 1957-től nyugdíjazásáig a Színháztudományi Intézetben dolgozott. F.M. Kortársakról (1974).