# Zoltán Jenő

(Dunaföldvár, 1876–Gauting, 1911. ápr. 1.): újságíró, színigazgató. A Budapesti Hírlap fiatal munkatársa jó nevet szerzett magának, mint színikritikus, hírlapíró. Tarka Színpad néven a Fővárosi Orfeumban m. nyelvű kabarét nyitott. Megnyerte Rákosi Jenőt és Beöthy Lászlót rendezőnek, a szcenikai feladatokra pedig Spannraft Ágostont, az Operaház díszlettervezőjét. A Tarka Színpad, a főváros első m. nyelvű kabaréja 1901. nov. 16-án nyílt meg, akkor már jónevű színészekkel, azonban Zoltán Jenő minden igyekezete kudarcba fulladt, a kabaré megbukott. 1902. jún.-tól 1907-ig a Magyar Színház műv.-i vez.-je volt.