# Botka László

(Szatmárnémeti, 1927– ): színész. Pályáját Király László magánszínházánál kezdte, 1946-ban a petrozsényi munkásszínházban, majd Jódy Károly társ.-ánál folytatta. 1949–1951 között Nagyváradon játszott, aztán évtizedeken át a sepsiszentgyörgyi Állami Magyar Színház karakterszínésze és komikusa volt. Mind drámai, mind vj.-i helyzeteit jól használja ki, és elkerüli a melodramatikus hatásvadászatot. Rendszeresen fellép kabaréműsorokban is. F.Sz. Bóni (Kálmán I.: A csárdáskirálynő); Aljoska (Gorkij: Éjjeli menedékhely); Dauphin (Shaw: Szent Johanna); Zülfikár (Huszka J.: Gül Baba); Nagypapa (Csiki L.: A nagypapa látni akar benneteket).