# Szalontay Ferike

(Bp., 1884. jún. 20.–?): színésznő. Hegyi Aranka színésziskoláját végezte. Első nagy szerepét 1901-ben a Magyar Színházban kapta. 1905-től vidéki színpadokon játszott. 1910-ben a Royal Orfeum tagja, ahol operettszerepekben, és parasztszerepekben ért el sikereket. A Medgyaszay Kabaré, majd a Jardin mulató énekese lett. 1920-tól már csak vendégszerepléseket vállalt. F.Sz. Gábor diák (Huszka J.: Gül Baba); Mátyás (Szabados B.: Szép Ilonka).