# Boross Endre

(Székesfehérvár, 1862. jan. 3.–Bp., 1925. ápr. 29.): színész. Pályája állomásai: Jakab Lajos (1882), Miklósy Gyula (1885) társ.-a, az Aranyosi Gyula, Szabó Károly, Krasznai Andor vezette konzorciális társ. (1886), Hatvani Károly (1888), Tiszay Dezső (1890), Halmay Imre (1891–96), Somogyi Károly (1896–97) társ.-a, Magyar Színház (1897. okt.-től 1903. szept.-ig), Nemzeti Színház (1903. szept.-től 1905. szept.-ig), Magyar és Király Színház (1905. szept.-től 1925-ig). 1901 és 1906 között az Országos Színészegyesület tanácsosa. Sikereit epizódalakításaival és operettkomikusi szerepkörben érte el. F.Sz. Imári márki (Jones: Gésák); Nyegus (Lehár F.: A víg özvegy).