# Rácz Géza

(Debrecen, 1958. aug. 26.– ): színész. Érettségi után 2 évig a Nemzeti Színház stúdiójában tanult, 1983-ban végzett a SzAk-n. 1983-tól 1990-ig a Vígszínház, az 1990–91-es évadban a veszprémi Petőfi Színház tagja volt. Kisebb karakterszerepek megbízható alakítója. F.Sz. Jeremiás Mátyás (Caragiale: Farsang); Dunyhás testvér (Dobozy I.: A tizedes meg a többiek); Jakin (Bulgakov: Iván, a rettentő); Meglökő (Presser G.–Sztevanovity D.–Horváth P.: A padlás); Joey (Pinter: Hazatérés); Károly, a dauphin (Shaw: Szent Johanna); Louis (Miller: Pillantás a hídról).