# Benyák Bernát József

(Komárom, 1745. dec. 6.–Selmecbánya, 1829. márc. 1.): piarista pap, tanár, író. Versek, zenedarabok mellett mintegy húsz iskoladrámát írt. Színre alkalmazta Plautus Mostellariáját (1769); említésre méltó darabja az Ioas (1770), melynek „elöljáró beszédében” komédiaelméletét fejti ki. Történelmi témát dolgoz fel az Iván, Júdea királya, ill. a Megszégyenült irigység... c. drámája, melyet a magyar Salamon királyról írt. – Ir. Prónai A.: A piaristák színjátéka Pesten a XVIII. században (1907).