# Répánszky Ernő

(Bp., 1934. febr. 21.– ): szcenikus, díszlettervező. 1953–1955 között a SzAk-n Nádasdy Kálmán rendezői kurzusát hallgatta. Tanulmányait a pécsi Tanárképző Főiskolán folytatta. 1955-től a Pécsi Nemzeti Színházban ügyelő, majd 1958-tól a Budapest Táncegyüttesnél szcenikus. 1962-től a veszprémi Petőfi Színházban – megszakításokkal – fővilágosító, szcenikus, műteremvezető, tervező, műv.-i titkár. 1978–1984 között a Budapesti Gyermekszínház szcenikai vezetője, tervezője volt, 1984–1990 között a Színházak Központi Műtermeinél dolgozott. Gondos drámai térépítkező. F.T. Sh.: Rómeó és Júlia.