# Szentpál Mónika

(Bp., 1926. szept. 11.– ): tánc- és előadóművész. 1945-től a Szentpál Tánccsoport tagja, 1955-től a Pécsi Nemzeti, az Úttörő, a győri Kisfaludy és a Rádió Színház tagja. 1963-tól 1982-ig az Irodalmi Színpad, ill. a későbbi Radnóti Miklós Színház tagja volt. Azóta önálló esteken lép föl, pl.: Krónika az magyaroknak dolgairól, Magyar Ámor avagy égi, földi, pokolbeli szerelem, Fésületlen gondolatok, Kis magyar szatíra lexikon. Az Angelika Sarokasztal irodalmi és előadó estjeinek szerkesztője. Érdemes művész (1982).