# Debrecen színészete

első ismert hivatásos színielőadásán a Wesselényi-féle társ. 1798. aug. 11-én előadta Kotzebue A’ Szerelem Gyermeke c. érzékenyjátékát. Az erdélyi színészek 1810-ig minden nyáron visszatértek Debrecenbe. 1810-ben az erdélyi társ.-ból kiváltak Gulácsi Antal mecénási támogatásával, és vezetésével önálló társ.-ot hoztak létre Debrecenben. 1814 febr.-jától 1824 elejéig Sándorffy József, ill. gr. Rhédey Lajos vezette Debrecen és Nagyvárad közös társ.-át, műv.-i vez.-je Éder György, jelesebb tagjai Kántorné, Megyeri Károly, Udvarhelyi Miklós voltak. 1824-ben a három részre szakadt társ.-ból a Láng Ádám János vezette csapat maradt Debrecenben. 1824–1865 között Debrecen bekapcsolódott a vándortárs.-ok útvonalába és műsorába. Évente-kétévente váltották egymást a truppok és az ig.-k. Közülük a kassai társ. (1830. aug.–szept.) szereplése emelkedett ki. Játszóhelyek: Fejér Ló fogadó udvarán épült faszínház, 1804-től, újjáépítése után Szűcsszín néven (1798–1835); Fejér Ló fogadó nagyterme (1835. tavasz–nyár); Nánássy-féle színház (1835. aug. 1-jétől 1861. máj. 11-ig); a Reszler István ig. építtette ideiglenes színház a Péterfia utcában (1861. máj. 11.–1865. okt. 7. között). A Skalnitzky Antal tervezte 1600 személyes nézőterű állandó kőszínház 1865-ben nyílt meg. A színház 1916-tól viseli a Csokonai Színház nevet. 1866-tól 1875-ig a színházat a város támogatásával a Színügyegylet irányította, ekkor Debrecené az ország egyik legrangosabb társ.-a, melynek műv. vez.-je Szabó József. Kiemelkedő színészei Vízvári Gyula, Rónai Gyula, Foltényi Vilmos, Együd István, Blaha Lujza, Foltényiné Szabó Amália, Mándokyné Morzsay Emma voltak. A színház repertoárján minden műfaj megtalálható, a Nemzeti Színház játszotta műsort vették át. Debrecen 1879-től 1939-ig a színikerületi rendszerbe kapcsolódva működött. A debreceni színház történetének e korszakbeli fontos állomásai: Krecsányi Ignác (1881–1885. febr.), Zilahy Gyula (1903–1913) és Horváth Árpád (1936–1939) igazgatósága volt. 1939-től 1942-ig a színház cseretárs.-okkal, 1942-től 1949-ig pedig ismét önálló társ.-tal működött. – Ir. Katona J. (szerk.): A debreceni színészet története (Debrecen, 1976).